Pulau Bintanah

Pulau Bintanah adolah sabuah pulau di Samudra Hindia. Lataknyo di sabalah barat Pulau Sumatera. Iko marupoan bagian dari kalompok Kepulauan Nias.

Indak dikatahui pulo pulau ko tamasuak wilayah administrasi mano. Sacaro administratif, pulau iko masih ado dalam sangketo antaro Kabupaten Nias jo Kabupaten Tapanuli Tangah.

Badasakan survei toponim pado taun 2006, pulau iko dibari namo Pulau Bintanah. Verifikasi dek Tim Nasional Pembakuan Nama Rupabumi pado taun 2007 mangungkapkan baso Pulau Bintanah indak mangalami parubahan namo. Namun alun ado sumber nan manjalehan baa mangko pulau iko dinamoi Pulau Bintanah.

Topografi pulau ko umumnyo barupo hamparan pasia data nan dikuliliangi dek karang-karang. Pantai-pantai di Pulau Bintanah mampunyoi pasia putiah sarato baragam karang. Vegetasi pulau ko didominasi dek batang karambia, bakau, pandan lauik, jo samak-samak

Pulau ko acok dijadian sabagai tampek mamanciang dek panduduak satampek jo pangunjuang dari lua daerah. Di salah satu suduik pantai pulau ko ado mercusuar nan alah indak bafungsi.

Pulau ko tacataik sabagai salah satu pulau nan indak bapanghuni..

 Rujuakan 

 Pranala lua 

  Situs web resmi Kabupaten Nias
  Situs web resmi Kabupaten Tapanuli Tengah 

Kategori:WikiBasamo 2.0
Kategori:Pulau di Indonesia
Kategori:Pulau di Sumatera Utara
Kategori:Pulau di Sumatera